ম্যারি ডর্সি
ম্যারি ডর্সি (ইংরেজি: Mary Dorcey; জন্ম: অক্টোবর ১৯৫০) একজন আইরিশ লেখিকা ও কবি, নারীবাদী ও এলজিবিটি সক্রিয়কর্মী। তার সৃষ্টিকর্মসমূহ নারীবাদী ও কুইয়ার বিষয়বস্তু নিয়ে রচিত, যার মধ্যে বিশেষ করে রয়েছে সমকামী মহিলা ভালোবাসা ও কাম। তিনি ১০টি বই প্রকাশ করেছেন, তন্মধ্যে রয়েছে সাতটি কাব্য সংকলন, একটি ছোটগল্প সংকলন, একটি উপন্যাস ও একটি উপন্যাসিকা। তিনি ১৯৯০ সালে আইরিশ সাহিত্যে রুনি পুরস্কার এবং ১৯৯০, ১৯৯৫, ১৯৯৯, ২০০৫ ও ২০০৮ সালে আয়ারল্যান্ডের আর্টস কাউন্সিল থেকে পাঁচটি সাহিত্য পুরস্কার অর্জন করেছেন। ২০১০ সালে কবি নুয়ালা নি ডোমনেইল ও ঔপন্যাসিক ইউজিন ম্যাকেবের মনোনয়নের ভিত্তিতে তিনি আইরিশ অ্যাকাডেমি অব রাইটার্স অ্যান্ড আর্টিস্টস ইসডানার সদস্য নির্বাচিত হন। তার কবিতাসমূহ আইরিশ জুনিয়র সার্টিফিকেট ইংরেজি পাঠ্যক্রম এবং ব্রিটিশ ও লেভেল ইংরেজি পাঠ্যক্রমে পড়ানো হয়।